«Քայլ առ քայլ բարեգործական հիմադրամ

«Նախադպրոցական հաստատության մանկավարժական աշխատողների մասնագիտական կարողությունների զարգացման» ծրագիր

ՀԵՏԱԶՈՏԱԿԱՆ ԱՇԽԱՏԱՆՔ

Թեմա՝ Սաների հայրենաճանաչողության ձևավորման կարևորությունը

Մանկապարտեզ՝ Գորիսի թիվ 5 ՆՈՒՀ

Դաստիարակ՝ Կարինե Մկրտչյան

2022թ

**Ներածություն**

**Հետազոտական աշխատանքի** համար ընտրվել է «Սաների հայրենաճանաչողության ձևավորման կարևորությունը» թեման, որը շատ կարևոր և խնդրահարույց թեմա է բոլոր ժամանակներում: Հայրենիքը տարածք է, որտեղ որևէ ժողովուրդ կամ էթնիկ խումբ ապրում է կերտելով իր պատմությունը, կենցաղը, վարք ու բարքը, փոխելով իր սերունդը, ունենալով իր պետական կառուցվածքը՝ սերունդներին է ժառանգում իր քաղաքակրթության արժեքները։ Աշխարհի յուրաքանչյուր ժողովուրդ ունի իր հայրենիքը։ Դա այն տարածքն է, որտեղ նա դարեր շարունակ ապրել է՝ իր պատմությունը կերտելով։ Հնում մարդիկ ապրել են բարենպաստ պայմաններ ունեցող վայրերում, տարածվել՝ զբաղեցնելով երկրագնդի գրեթե ողջ տարածքը։ Բայց շատ քիչ ժողովուրդներ են ծնվել և ապրել իրենց ծննդավայրում։ «Հայրենիք», «պետություն», «ծննդավայր» հասկացություններն ունեն տարբեր բովանդակություններ։ Որևէ ազգի կամ էթնոսի անդամը կարող է ծնվել ու ապրել իր հայրենիքից դուրս՝ այլ տարածքում, լինել ոչ իր հայրենի պետության քաղաքացին։ Այդուհանդերձ, նրա հայրենիքն իր նախահայրերի բնօրրանն է։ Այս գիտակցության աղավաղումը հանգեցնում է ազգային-էթնիկ ինքնագիտակցության երկփեղկմանը, որն էլ անխուսափելիորեն տանում է ուծացման և ձուլման՝ օտար հավաքականությունների մեջ։ Օրինակ՝ Մեծ եղեռնից փրկված հայերի շատ սերունդներ, ովքեր անգամ չեն տեսել իրենց նախահայրերի հայրենիքը, այնուամենայնիվ, իրենց մեջ կրում են հայրենիքի՝ Հայաստանի կերպարը։ Ինչպես ասել է Գարեգին Նժդեհը՝ **Հայրենիքից զատ, Հայրենիքից դուրս ինձ համար խաբուսիկ են բոլոր դրախտները:**

**ՀԵՏԱԶՈՏԱԿԱՆ ԱՇԽԱՏԱՆՔԻ ԱՌԱՐԿԱՆ**

Ժամանակակից մանկավարժական տեխնոլոգիաների, մեթոդների միձոցավ նպաստել թեմայի արդյունավետության բարձրացմանը և սաների կողմից բարդ թեմայի դյուրին ըմբռնմանը:

**ՀԵՏԱԶՈՏԱԿԱՆ ԱՇԽԱՏԱՆՔԻ ՆՊԱՏԱԿՆԵՐԸ.**

1. Մեթոդների միջոցով բարձրացնել սաների հայրենաճանաչողության թեմայի կարևորության մակարդակը
2. Սաներին պատմել պատմամշակութային վայրերի մասին
3. Խնդրահարույց իրավիճակների ստեղծումը օգտագործել որպես սաների մոտիվացման և ստեղծագործական ու քննադատական մտածողության զարգացման միջոց:

**Հետազոտության խնդիրները.**

1. Կատարել գրական աղբյուրների հետազոտություն, այդ թվում նաև, ինտերնետային կայքերի ուսումնասիրություն «Հայրենաճանաչողության կարևորությունը» թեմայի վերաբերյալ:
2. Կիրառել ժամանակակից տեխնոլոգիաներ, մեթոդներ, որոնք կբարձրացնեն թեմայի արդյունավետությունը:
3. Ստուգել առաջարկված մեթոդների արդյունավետությունը պրակտիկայում:

**Հետազոտության մեթոդները.**

1. Գրական աղբյուրների հետազոտություն,
2. Թեմայի վերաբերյալ նյութերի մշակում և համակարգում,
3. Փորձի նկարագրում, իրականացում, դիտարկում, ներկայացում, եզրահանգում,
4. Շնորհանդեսի ներկայացում՝ որպես թեմայի արդյունավետության բարձրացման միջոց:

**Աշխատանքի քայլերը.**

* Հիմնավորել թեմայի անհրաժեշտությունը, կարևորությունը և արդյունավետությունը ներկա ժամանակներում:
* Ստուգել ժամանակակից տեղեկատվական - հաղորդակցական տեխնոլոգիաների, մասնավորապես, շնորհանդեսի կիրառման ազդեցությունը դժվար թեմայի յուրացման արդյունավետության վրա:

ԳԼՈՒԽ 1

1.1 Մեր հայրենիքը

Մեր հայրենիքն ունի դարավոր պատմություն, նրա անունը հիշատակվում է այնպիսի հինավուրց քաղաքակրթությունների կողքին, որոնցից շատերը հիմա գոյություն չունեն, իսկ Հայաստանը մինչև հիմա կանգուն է, կանգուն է չնայած այն ամենին, ինչն նրա հետ կատարվել է այդ դարավոր պատմության ամենատարբեր դրվագներում: Հայաստանը թանգարան է բաց երկնքի տակ, որը հոգևոր խորը արժեքներ է փոխանցում: Սկիզբ առնելով մ.թ.ա. մոտ 4000-ական թվականներից` այն քաղաքակրթության ամենահին կենտրոններից մեկն է: Հայաստանն ու հայ ժողովուրդը շատ կորուստներ է ունեցել, նրա պատմությունը մի մեծ մատյան է ողբերգության, որի էջերին հայ ժողովրդի ցավն ու տառապանքն է: Բայց անկախ ամեն ինչից, մենք կանք, հայն շարունակել է գոյություն ունենալ այդ հինավուրց ժամանակներից մինչև այսօր: Այս փոքրիկ և արևոտ երկրում շատ տեսարժան վայրեր կան` Գառնու տաճարը, Գեղարդը, Էջմիածինը, Խոր Վիրապը, Ամբերդը, Տաթևի վանքը, Սևանա լիճը: Այն հինավուրց մշակութային ժառանգություն ունի, հարուստ է պատմական եկեղեցիներով, վանքերով, հուշարձաններով, սարերով ու ձորերով, որոնք մեր հայրենիքի պատմության լուռ վկաներն են:Հայաստանի պատմության մեծ գիրքը տառապանքի բազմաթիվ էջեր ունի: Եվ այնուամենայնիվ, չնայած այս բոլոր փորձություններին, որոնք կարող էին լրջորեն սպառնալ հայ ժողովրդի գոյատևմանը, հայերը ոչ միայն գոյատևեցին իրենց պատմության բոլոր փորձություններից, այլև ստեղծեցին ամենայուրահատուկ և հետաքրքիր քաղաքակրթություններից մեկը: Հային տված է ապրել զրկանքներով: Նա դարերի խորքով է անցել ու եկել, հասել է մինչև այսօր։ Հասել է, բայց այն ամենը, ինչ ինքն է տեսել, միայն ինքը` Հայը գիտի։ Մենք կորցրել ենք այն ամենը, ինչն սիրել ենք, ինչն մեզ համար թանկ է եղել: ՈՒ այդ թանկերի մեջ է նաև Արարատը` բիբլիական լեռը, հայի խորհրդանիշն ու սրբությունը, որն այնքան մոտիկ է, որ կարծես, եթե երկարացնես ձեռքդ, կդիպչես նրան, ու միևնույն ժամանակ այնքան հեռու է, որ ինչքան էլ գնաս` չես հասնի, իսկ եթե հասնես էլ, միևնույնն է, քոնը չի: Այն այնքան օտար է, բայց այնքան հարազատ: Դարեր շարունակ այն հայի խոհրդանիշն է եղել, նրա սպիտակ, ձյունածածկ գագաթները` Սիսն ու Մասիսը լուսավորել է հայի հոգին, այն մի լուսավոր կանթեղ է, ճրագ, որ ջերմացրել է հայի հոգին: Բայց այսօր արդեն մեկ դար է ու ավելի, ինչ գերության մեջ է, մեկ դար է, ինչ հայն կարոտով է նայում Արարատին ու ամեն անգամ հոգվոց հանում, քանզի այդքան հարազատ լինելով` իրենը չէ, այն թշնամունն: Ամեն անգամ նայելուց այն հիշեցնում է հայերի կյանքում մեծ տեղ գրաված ողբերգության մասին:

Ես հպարտ եմ… Անսահման հպարտ եմ, որ հայ եմ, որ հայ են ծնողներս, տատս, պապս, նախնիներս: Հպարտ եմ, որ երակներովս հոսում է հայի արյունը, ու ծնունդն եմ այն հայ ազգի, որն չունի պարտվելու ունակություն, ով միշտ պայքարել է ու շարունակում է պայքարել անարդարության դեմ, ով պատրաստ է միավորվել միևնույն գաղափարի շուրջ ու անցկացնել “թավշյա” հեղափոխություն, ու իրականացնել այն առանց զոհերի ու բռնության, երգով ու պարով: Հեղափոխություն, որտեղ հասարակ ժողովրդին միանում են նույնիսկ ոստիկաններն ու սահմանին մեր խաղաղությունն ապահովող թագավոր զինվորները, աշակերտներն, ուսանողներն ու տարբեր աշխատանքի ու մասնագիտության տեր մարդիկ, մեծեր ու փոքրեր: Հայ ազգն օրինակ դարձավ շատ այլ ազգությունների համար, ու դեռ շատ ազգեր են իրենց հանրահավաքների ու ցույցերի ժամանակ գոռալու “Хотим, как в Армении”:

Հայ ազգն ևս մեկ անգամ ապացուցեց, որ միավորվելով կարող է պայքարել ու հաղթել, ու նրա միասնության դեմ անզոր են բոլորը: Հայ երիտասարդությունն ապացուցեց, որ իր քաջ ու անպարտելի նախնիների արժանի հետևորդն ու ժառանգն է: Նոր սերունդն ցույց տվեց, որ կարող է հաղթել միասնությունով, միմյանց հանդեպ սիրով ու հարգանքով, միևնույն գաղափարի շուրջ միանալով, երգելով, ուս ուսի տված պարելով ու ժպտալով:

1.2 ՍԱՆԵՐԻ ՀԱՅՐԵՆԱՃԱՆԱՉՈՂՈՒԹՅԱՆ ԿԱՐԵՎՈՐՈՒԹՅՈՒՆԸ

Հայրենաճանաչողության իմացությունն առավելագույնս հնարավորություն է տալիս իրականացնելու մեր իղձերը, ձևավորելու ու պահպանելու հայի կեցվածքը: Հայրենաճանաչողությունը բովանդակում է դաստիրակչական վիթխարի ներուժ, հայրենասիրություն և ազգային արժանապատիվ գոյություն։ Հայոց պատմության իմացությունը հնարավորություն կտա Հայաստանի Հանրապետության ապագա քաղաքացուն ուսումնառության ընթացքում ձեռք բերած գիտելիքներն ու ճանաչողական հմտությունները , հայոց քաղաքակրթության դարավոր ավանդույթները , փորձը և անցյալի դասերը լավագույնս ծառայեցնել հզորացման և բարգավաճման ուղին բռնած Հայաստանի անկախ պետությանը,պատկերացում կազմել համաշխարհային պատմության մեջ Հայաստանի և հայ ժողովրդի զբաղեցրած տողի ու դերի մասին։ Հենց այս պատճառով է, որ նախադպրոցական կրթության զենքը և գլխավոր իմաստը պետք է դառնա սաների հայրենաճանաչողության ձևավորուման կարևորությունը։ Հայրենաճանաչողության նշանակությունը առաջին հերթին նպատակաուղղված է սաների գիտելիքների, պատմական ուղու,նրա սոցիալական, հոգևոր և բարոյական փորձի վերաբերյալ գիտելիքներ հաղորդելուն, պատմական ժամանակաշրջանի վերաբերյալ որոշակի պատկերացումներ ձևավորելուն։ Ոչ մի դեպքում չի կարելի թույլ տալ դասընթացի բարդացում և ծանրաբեռնում արտածրագրային նյութերով։ Դասին ներկայացվող կարևորագույն պահանջ և յուրաքանչյուր դասի բնորոշ հատկանիշ է ուսումնական նպատակի հստակությունը, դաստիրակող և զարգացնող խնդիրների անխզելի կապը և այդ խնդիրների հստակ ու հետևողական իրագործումը։ Ուսումնական ծրագրի բովանդակությունը, դասի ուսումնական դաստիրակչական և զարգացնող խնդիրները, երեխաների տարիքը, նրանց գիտելիքների մակարդակը խնդիրները: Երեխաների տարիքը, նրանց գիտական մակարդակը, հմտություններն ու կարողությունները համատեղ պայմանավորում են նյութի ընտրությունը, դրանում գլխավորի առանձնաըումը, ինչպես նաև դասապրոցեսի ժամանակ դաստիարակի օգտագործած մեթոդներն ու հնարները։ Նույն խմբի սանն ավելի ազատ է արտահայտում իր մտքերն ու դատողություններ, գործում է անկաշկանդ , ինչն էլ նպաստում է ուսուցման արդյունավետ կազմակերպմանը։ Անհատական աշխատանքում դաստիարակվում է երեխայի ինտելեկտուալ պատրաստակամությունը, դժվարությունները հաղթահարելու գործում ձևավորում են համառություն, ինանակազմակերպման և ինքնավերահսկման ընդունակություններ։ Հատկապես նախադպրոցական տարիքում առանձնահատուկ

զգացմունքայնությունը, ինքնասիրությունը, որ հաճախ արտահայտում է նրանց

ինքնահաստատման և հասուն երևալու ձգտումը, մանկավարժից պահանջում է

անհրաժեշտ նրբանկատություն, հարգանք փոքրիկի նկատմամբ։ Ելնելով

վերոգրյալից՝ կարող ենք եզրահանգել ,որ երեխայի արժեքայի համակարգի ձևավորումը ժամանակակից կրթության գերխնդիրն է և մշտապես պետք է լինի մանկավարժների ուշադրության կենտրոնում։ Հայրենաճանաչողության ուսուցման գործընթացում, պրակտիկայում հանդիպում ենք տարբեր տիպի մեթոդների,որոնք ունեն իրենց տարբեր հիմքերը,ուսումնադաստիրակչական նպատակը։ Դրանց հիմքում ընկած են հիմնական նպատակներ, պատրաստի գիտելիքների յուրացումը, կրկնության միջոցով դրանց ամրապնդումը, գիտելիքների կիրառումը պրակտիկայում, կարողությունների և հմտությունների ձևավորման նպատակով կատարվող վարժությունները, ընթացիկ կամ ընդհանրացնող կրկնությունները, սաների ձեռք բերած գիտելիքների, հմտությունների ու կարողությունների ստուգումը և այլն։ Դիդակտիկական և մեթոդական գրականության մեջ կան տարբեր տիպի դասերի նկարագրություններ և դրանց կառուցվածքի սահմանումներ։ Այդ տիպի դասերից են ներածական դասը, խառը կամ համակցված դասը, նոր գիտելիքների ուսումնասիրման դասը, զրույց-դասը, գիտելիքների ստուգման և գնահատման դասը, կրկնության -հանրագումարային դասերը:

**ՊԱՐԱՊՄՈՒՆՔ ՄԻՋԻՆ ԽՈՒՄԲ**

**Թեմա- «Հայաստանն իմ տունն է»**

**Տեսակը**- Պատմում նկարների միջոցով

**Նպատակները**- Հստակեցնել և ամրապնդել երեխաների գիտելիքները՝ ՀՀ-ի վերաբերյալ:Ծանոթացնել ՀՀ դրոշին, զինանշանին, օրհներգին, տեսարժան վայրերին, հուշարձաններին(նկարների միջոցով):

**Խնդիրները-** Արթնացնել հայրենասիրական զգացմունքներ ,ինչպես նաև գիտակցական վերաբերմունք ձևավորել հայրենիքի զգացողությունն ամուր պահելու առումով: Երեխայի գիտակցությանը հասցնել, որ հայրենիքը մեկն է, ուստի չի կարելի լքել : Զարգացնել կապակցված խոսք կառուցելու հմտություններ, ամրապնդել հիշողությունը: Զարգացնել խոսքային և ճանաճողական կարողությունները:

**Անհրաժեշտ պարագաներ**- ՀՀ զինանշան, Երևանի մասին երգեր պարունակող ձայնասկավառակներ, խճանկար՝ Երևանի տեսարժան վայրերը:

**Խթանում**- Երևանի մասին երաժշտության հնչյունների ներքո սկսել պարապմունքը:

Դաստիարակ-Ի՞նչ եք հասկանում հայրենիք ասելով:

Երեխաներ-Հայրենիքը որտեղ մենք ապրում ենք, որտեղ ծնվել և մեծանում ենք, այստեղ ապրում են մեր հարազատները: Հայրենիքը դա մեր մանկապարտեզն է, մեր ընկերներն են: Հայրենիքը դա մեր մայրաքաղաք Երևանն է: Հայրենիքը հայն է ու հայի ոգին:

Երևանը գովերգել են շատ ու շատ բանաստեղծներ, երգահաններ:

**Իմ վարդագույն գեղեցկուհի,
Կանաչապատ ամրոց, այգի,
Քաղաք իմ նոր, հնամենի.
Արևոտ իմ օթևան,
Քաղաքամայր Երևան:(Հասմիկ Միտոյան)**

**Իմաստի ընկալում**- Հայրենիքի խորհրդանիշներն են Հայաստանի պետական դրոշը, զինանշանը, օրհներգը: Դատիարակը ցուցադրում է զինանշանը, պատմում որ արծիվը իմաստուն ժողովրդի խորհուրդն է, առյուծը՝ ժողովրդի ուժը: Եվ պատմում է 4 թագավորությունների մասին, Արարատ լեռան և Նոյյան տապանի մասին: Ցուցադրելով դրոշը դաստիարակը խոսում է դրոշ գույների խորհուրդների մասին:

փոքրիկ բանաստեղծական դադար-

**Իմ Հայաստան, իմ Հայրենիք,**

**Երկնքի չափ սիրում եմ քեզ,**

**Թեև փոքրիկ, շատ եմ փոքրիկ,**

**Քո մասին շատ բան գիտեմ ես:**

Դաստիարակը երեխաներին նկարներ բաժանելով կազմակերպում է խաղ և Սառաջադրում 3-4 նախադասությամբ պատմել նկարի մասին: Խմբի յուրաքանչյու երեխա մասնակցում է խաղին: Դաստիարակը լրացումներով շարունակում է երեխաների խոսքը:

Օրվա 2-րդ կեսին երեխաները նկարելու միջոցով կվերարտադրեն իրենց ստեղծած պատմությունը և լավագույն խումբը կարժանանա մրցանակի՝ Գիրք Հայաստանի մասին:

Վերջում կհստակեցվի երեխաների ստացած գիտելիքները թեմայի վերաբերյալ, հարցերի միջոցով ևս մեկ անգամ տեղի կունենա ամրապնդում: Դասի ավարտին սաները լցված կլինեն հայրենասերի ավելի մեծ ոգով: Հայրենասիրությունը ծնվում է հենց այն նույն պահին, երբ ծնվում է մարդ-արարածը:

**ՏՆՕՐԵՆԻ ԽՈՍՔ-** Սաների հայրենաճանաչողության ամրապնդման գործում մեծ դեր ունի ուսումնադաստիարակչական ամբողջ գործընթացը, ինչի առնչությամբ լուրջ աշխատանքներ է իրականացվում դաստիարակի կողմից: Պարապմունքը հնարավորություն տվեց երեխաների մեջ ձևավորել հստակ պատկերացումներ հայրենասիրության վերաբերյալ: Այս գիտելիքները նրանց հնարավորություն կտա գնահատել, սիրել և պաշտել հայրենիքը մինչև կյանքի վերջ:

**ԵԶՐԱԿԱՑՈՒԹՅՈՒՆ**

Այս հետազոտական աշխատանքի թեման, անկասկած շատ մեծ նշանակություն ունի երեխայի համար։ Հայրենաճանաչողության կարևորության մասին կարելի է խոսել երկար: Ուսումնասիրելով հազարամյակների կենսագրություն ունեցող հայկական պատմությունը, նրա առաջացման ու զարգացման օրինաչափությունները, ձեռքբերումները, ստեղծած արժեքների և համամարդկային նվաճումների, ինչպես նաև՝ այդ ճանապարհին հայ ժողովրդի դժվարությունների ու կորուստների մասին երեխաների հիշողության մեջ ամրապնդվում է հայրենասիրությունը։ Ամենակարևորը հայրենիքը սիրելն է իրական սիրով։ Հենց այս պատճառով է, որ կրթական բոլոր ոլորտներում պետք է դրվի հայրենաճանաչողության կարևորության հարցը: Պետք է սիրել հայրենիքը, հնարավոր չէ այն սիրել, հայրենիքը սիրելու եւ ճշմարիտ նկարագրով քաղաքացի լինելու միակ պայմանը հայրենիքը ճանաչելն է: Շատ կարեւոր է, որ մանկապարտեզներում ու դպրոցներում հայրենաճանաչության դասեր անցկացվեն, որի արդյունքում մենք կունենանք հայրենասերներ: Այսօր հանրակրթական դպրոցներում և նույնիսկ համալսարաննրում հայրենաճանաչության վերաբերյալ դասընթացները շատ ցածր հիմքերի վրա են: Այս ամենը վտանգավոր հետեւանքներ կունենա, եթե ամեն ինչ այս կերպ շարունակվի: Հայրենաճանաչության բացակայությունը մեզ շատ մեծ արհավիրքների կորող է հանգեցնել: Փոքր է մեր հայրենիքը ու փոքր ազգ ենք,բայց մեծ պատմություն ունենք,բարձր մարդկային արժեքներ:Թեև քիչ ենք,բայց աշխարհի ամեն մի անկյունում ունենք շատ հայտնի հայեր,ովքեր իրենց գործնեությամբ միշտ բարձր են պահում հայ ազգի պատիվը:Քիչ ենք,բայց ամեն մի դժվար պահին միասնական,մի մարդու նման ենք դառնում ու ավելի ուժեղ,քան ցանկացած երկիր:

Քիչ ենք,այո,բայց դարերի ընթացքում կարողացել ենք պահպանել մեր ազգը,կրոնը,մեր գիր ու գրականությունը,մեր մշակույթը ու թույլ չենք տվել ոչ ոքի խլել մեզանից այդ հարստությունը,երբեք չենք կորցրել հույսն ու հավատը,մեր մարդկային արժեքները,որոնք սերնդից սերունդ փոխանցվել է հայ ազգի զավակներին,մեր անվախ սերնդին,որոնց երակնեով հայի թունդ արյունն է հոսում` փոխանցված հայ քաջերից,որոնք կյանքի գնով պաշտպանել են սուրբ հայրենիքի սահմանները ու ոչնչացրել յուրաքանչյուրին,ով համարձակվել է ոտք կոխել հայրենիքի սահմաններից ներս,իր ձեռքից խլելու մեր մարտիկների անգին արյունով գնված տարածքը:

**ԳՐԱԿԱՆՈՒԹՅՈՒՆ**

1. Belaya K. Yu. Մեթոդական աշխատանք նախադպրոցական ուսումնական հաստատությունում. M.: TC Sphere, 2008:

2. Volobueva L. M. Նախադպրոցական ուսումնական հաստատության ավագ ուսուցչի աշխատանքը ուսուցիչների հետ: M.: TC Sphere, 2008:

3. Davydova O. I., Mayer A. A., Bogoslavets L. G. Ինտերակտիվ մեթոդներ նախադպրոցական ուսումնական հաստատություններում մանկավարժական խորհուրդների կազմակերպման մեջ: Հրատարակչություն «Մանկություն - Մամուլ», 2009 թ.

4. Elzhova N. V. E 50 Թեմատիկ ուսուցիչների խորհուրդներ նախադպրոցական ուսումնական հաստատությունում. նախապատրաստում և վարում / N. V. Elzhova.- Rostov n / D: Phoenix, 2012. - 216

5. Լուկինա Լ. Ի. Նախադպրոցական ուսումնական հաստատությունների մանկավարժական անձնակազմի հետ աշխատանքի կազմակերպչական ասպեկտները. M.: TC Sphere, 2010:

6. Մայեր Ա.Ա. Գործնական նյութեր նախադպրոցական կրթական կազմակերպությունում Դաշնային պետական ​​կրթական ստանդարտի բովանդակությունը յուրացնելու վերաբերյալ դիագրամներում և աղյուսակներում: Ռուսաստանի մանկավարժական ընկերություն Մ.2014)

7. Մանկավարժական խորհուրդներ նախադպրոցական ուսումնական հաստատություններում / Կազմել է Կամալովա Ն.Ռ., Բլագուշկո Լ.Ն., Ստրելնիկովա Լ.Ն., Պետրովա Ա.Վ., Բաբչինսկայա Վ.Յու., Մուրչենկո Ն.Ա. - Վոլգոգրադ: Հրատարակչություն «Ուսուցիչ», 2016 թ.